**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Návrh*

**Zákon**

z .............. 2019,

**ktorým sa mení a dopĺňa zákon č. 180/1995 Zb. o niektorých opatreniach na usporiadanie vlastníctva k pozemkom v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 180/1995 Zb. o niektorých opatreniach na usporiadanie vlastníctva k pozemkom v znení nálezu Ústavného súdu Slovenskej republiky č. 131/1996 Z. z., zákona č. 80/1998 Z. z., zákona č. 219/2000 Z. z., zákona č. 193/2001 Z. z., zákona č. 419/2002 Z. z., zákona č. 503/2003 Z. z., zákona č. 549/2004 Z. z., nálezu Ústavného súdu Slovenskej republiky č. 537/2006 Z. z., zákona č. 396/2009 Z. z., zákona č. 139/2010 Z. z., zákona č. 241/2012 Z. z., zákona č. 57/2013 Z. z., zákona č. 180/2013 Z. z., zákona č. 34/2014 Z. z., zákona č. 115/2014 Z. z., zákona č. 24/2015 Z. z., zákona č. 122/2015 Z. z., zákona č. 125/2016 Z. z., zákona č. 153/2017 Z. z., a zákona č. 110/2018 Z. z. sa dopĺňa takto:

1. Za § 23 sa vkladá § 23a, ktorý znie:

**„§ 23a**

(1) Ak je právny úkon v rozpore s podmienkami ustanovenými v § 22 a 23, štát je oprávnený podať návrh na určenie jeho neplatnosti. Pri podaní návrhu a v konaní pred súdom zastupuje štát prokurátor.

(2) Podľa § 22 a 23 sa nepostupuje, ak

a) sa pozemok uvedený v § 21 ods. 1 rozdeľuje na účely výstavby alebo na iné účely, na ktoré by ho bolo možné vyvlastniť,39) alebo sa pozemok rozdeľuje podľa projektu pozemkových úprav,56)

b) sa odčleňuje časť pozemku od pozemku, ktorý je uvedený v § 1 ods. 1, a táto časť sa pričleňuje k susednému pozemku, pričom sa nevytvára samostatný nový pozemok,

c) ide o pozemok, na ktorom sa majú zriadiť záhrady v území určenom územným plánom obce na záhradkárske a rekreačné účely.“.

1. § 24 znie:

**„§ 24**

(1) Ak majú na základe právneho úkonu48) alebo rozhodnutia súdu o vyporiadaní spoluvlastníctva49) alebo rozhodnutia o dedičstve50) vzniknúť k jestvujúcim pozemkom uvedeným v § 21 ods. 1 spoluvlastnícke podiely, na novovzniknutý spoluvlastnícky podiel nesmie pripadať výmera menšia ako 10 000 m2 ak ide o poľnohospodársky pozemok alebo menší ako 50 000 m2 ak ide o lesný pozemok. To neplatí, ak sa podiel na pozemku spoluvlastníka zvyšuje iným podielom alebo časťou podielu na tom istom pozemku a vlastníctvo prevádzaného podielu alebo podielu, ktorý bol predmetom prechodu vlastníckeho práva zanikne.

(2) Podľa odseku 1 sa nepostupuje, ak ide o bezplatný prevod alebo prechod pozemkov podľa osobitného predpisu,14)

(3) Ak na základe právneho úkonu vznikol spoluvlastnícky podiel, ktorý je v rozpore s podmienkami ustanovenými v odseku 1, štát je oprávnený podať návrh na určenie jeho neplatnosti. Pri podaní návrhu a v konaní pred súdom zastupuje štát prokurátor.“.

3. Z § 29d sa vkladá § 29e, ktorý vrátane nadpisu znie:

„**§ 29e**

**Prechodné ustanovenia k úprave účinnej od 1. augusta 2019**

Ak bol pred 1. augustom 2019 okresnému úradu doručený návrh na vklad práv k nehnuteľnostiam do katastra alebo návrh na záznam práv k nehnuteľnostiam do katastra podľa osobitného predpisu50a), vzťahuje sa na tieto návrhy právna úprava účinná do 31. júla 2019. Na konanie o dedičstve začaté pred 1. augustom 2019 sa vzťahuje právna úprava účinná do 31. júla 2019.“.

Poznámka pod čiarou k odkazu 50a znie:

„50a) Zákon Národnej rady Slovenskej republiky č. 162/1995 Z. z. v znení neskorších predpisov.“.

**Čl. II**

Tento zákon nadobúda účinnosť 1. augusta 2019.